Gare Miersch

D'Gare vu Miersch ass eng Gare vun der Lëtzebuerger Eisebunn. Se läit an der Rue de la Gare an der Sektioun Miersch an der Gemeng mam selwechten Numm.

D'Gare Miersch läit tëscht der Gare Lëntgen an där vu Kruuchten a gehéiert zu follgende Linne vum CFL-Zuchreseau:

 Lëtzebuerg - Ettelbréck - Ëlwen - Gäilech (Gouvy) - (Léck - Liers),
 Lëtzebuerg - Ettelbréck - Dikrech,
 Rodange - Esch-Uelzecht - Lëtzebuerg - Ëlwen.

Den 11. September 2020 goufen d'Gebai vun der Gare, d'Stellwierk an den Tuerm vum Pëtz mat hirem Ëmgeréits als national Monumenter klasséiert.

 Infrastruktur 
Mat der Gratuitéit vum ëffentlechen Transport zu Lëtzebuerg sinn d'Guichete vun der  den 1. Mäerz 2020 fir zerguttst zougemaach ginn.

D'Gare vu Miersch gouf am Zäitraum vun 2021 bis September 2023 komplett moderniséiert an huet zanterhier dräi komplett iwwerdaacht Quaie mat enger Längt vun 250 m respektiv 270 m. D'Gare ass mat Lifter, Buedemleetsystemer a Gelännere mat agravéierter Brailleschrëft fir Leit mat ageschränkter Mobilitéit zougänglech.Der CFL-Bahnhof in Mersch im neuen Kleid

Um Site vum fréieren Agrocenter ass e Park and rail-Parking mat 374 Parkplazen ënner fräiem Himmel a 405 iwwerdaachte Plazen, déi fir e ganzen Dag gratis sinn, wann de Benotzer sech iwwert déi entspriechend App ugemellt huet a mam ëffentlechen Transport eng Distanz vun iwwert 1 km zeréckgeluecht huetWillkommen im neuen P+R der CFL in Mersch!. Zousätzlech bitt d'Gare zwou Bikeboxe mat enger Capacitéit vun 88 Ofstellplazen fir Vëloen un.

D'Haaptgebai gëtt aktuell  renovéiert; bis Mäerz 2025 soll d'Gebai da mat engem neie Waardesall mat engem integréierte Cactus Shoppi nees accessibel sinn.

Zich déi an der Gare halen
(Stand: Februar 2025)
 Richtung Norden 
Aus RichtungHalt virdrunZuchNächst HaltA Richtung Lëtzebuerg ↔ Ettelbréck ↔ Ëlwen ↔ Gäilech LëtzebuergLëntgen  just zwéin Nuetszich de Weekend  KruuchtenËlwenLëtzebuergPafendall-Kierchbierg    EttelbréckËlwenLëtzebuergPafendall-Kierchbierg    EttelbréckGäilech - Léck - (Liers) Lëtzebuerg ↔ Ettelbréck ↔ Dikrech LëtzebuergLëntgen    KruuchtenDikrech Rodange ↔ Esch-Uelzecht ↔ Lëtzebuerg ↔ Ëlwen PéitengDummeldeng  TerminusMierschRodangeWalfer  EttelbréckËlwen

 Richtung Süden 
Jeeweils an der entgéintgesater Richtung wéi an der Tabell uewendriwwer.

 Kuckt och 
 Lëscht vun den CFL-Garen
 CFL-Zuchreseau

 Um Spaweck 

 Praktesch Informatiounen iwwer d'Gare Miersch op der CFL-Websäit 
 D'Gare Miersch op der Websäit "rail.lu"
 D'Gare Miersch op der Websäit vu Spoorgroep Luxemburg

Miersch
Kategorie:Gemeng Miersch
Kategorie:CFL-Linn 1
Kategorie:National Monumenter a Landschaften zu Lëtzebuerg